CELEX: 32017D0344
Language: mt
Date: 2016-12-14 00:00:00
Title: Deċiżjoni (UE) 2017/344 tal-Parlament Ewropew u tal-Kunsill tal-14 ta' Diċembru 2016 dwar il-mobilizzazzjoni tal-Marġni ta' Kontinġenza fl-2017

28.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 50/57
            
         DEĊIŻJONI (UE) 2017/344 TAL-PARLAMENT EWROPEW U TAL-KUNSILL
   tal-14 ta' Diċembru 2016
   dwar il-mobilizzazzjoni tal-Marġni ta' Kontinġenza fl-2017
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (1), u b'mod partikolari it-tieni paragrafu tal-punt 14 tiegħu,
   Wara li kkunsidraw il-proposta mill-Kummissjoni Ewropea,
   Billi,
   
               (1)
            
            
               L-Artikolu 13 tar-Regolament tal-Kunsill (UE, Euratom) Nru 1311/2013 (2) stabbilixxa Marġni ta' Kontinġenza sa 0,03 % mill-Introjtu Nazzjonali Gross tal-Unjoni.
            
         
               (2)
            
            
               F'konformità mal-Artikolu 6 ta' dak ir-Regolament, il-Kummissjoni kkalkulat l-ammont assolut tal-Marġni ta' Kontinġenża għall-2017 (3).
            
         
               (3)
            
            
               Wara li eżaminaw il-possibbiltajiet finanzjarji l-oħra kollha bħala reazzjongħal ċirkostanzi mhux previstif fi ħdan il-limiti massimi tal-impenn għall-2017 għall-intestaturi 3 (Sigurtà u Ċittadinanza) u 4 (Ewropa Globali) tal-qafas finanzjarju pluriennali, u wara li kkunsidraw il-mobilizzazzjoni tal-Istrument ta' Flessibbiltà għall-ammont sħiħ ta' EUR 530 miljun disponibbli fl-2017, jidher li huwa meħtieġ li jiġi mobilizzat il-Marġni ta' Kontinġenza biex jiġu indirizzati l-ħtiġijiet li jirriżultaw mill-kriżi tal-migrazzjoni, tar-rifuġjati u tas-sigurtà, billi jiżdiedu l-approprjazzjonijiet ta' impenn fil-baġit ġenerali tal-Unjoni Ewropea għas-sena finanzjarja 2017, oltre l-limiti massimi tal-impenn għall-intestaturi 3 u 4 tal-qafas finanzjarju pluriennali.
            
         
               (4)
            
            
               Wara li kkunsidraw din is-sitwazzjoni partikolari ħafna, il-kundizzjoni tal-aħħar għażla fl-Artikolu 13(1) tar-Regolament (UE, Euratom) Nru 1311/2013 hija ssodisfata.
            
         
               (5)
            
            
               Sabiex jitnaqqas kemm jista' jkun iż-żmien għall-mobilizzazzjoni tal-Marġni ta' Kontinġenza, jenħtieġ li din id-Deċiżjoni tapplika mill-bidu tas-sena finanzjarja 2017,
            
         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2017, il-Marġni ta' Kontinġenza għandu jiġi mobilizzat biex jipprovdi s-somma ta' EUR 1 176 030 960 f'approprjazzjonijiet ta' impenn oltre l-limitu massimu ta' impenn tal-intestatura 3 (Sigurtà u ċittadinanza) u ta' EUR 730 120 000 f'approprjazzjonijiet ta' impenn oltre l-limitu massimu ta' impenn tal-intestatura 4 (Ewropa Globali) tal-qafas finanzjarju pluriennali.
   Artikolu 2
   L-ammont totali ta' EUR 1 906 150 960 f'approprjazzjonijiet ta' impenn li jirriżultaw mill-Artikolu 1 għandu jiġi paċut kontra l-marġni skont il-limiti massimi tal-impenn għas-snin 2017 sa 2019 tal-intestaturi li ġejjin tal-qafas finanzjarju pluriennali:
   
               (a)
            
            
               2017:
               
                           (i)
                        
                        
                           intestatura 2 (Tkabbir Sostenibbli — Riżorsi Naturali): EUR 575 000 000;
                        
                     
                           (ii)
                        
                        
                           intestatura 5 (Amministrazzjoni): EUR 507 268 804;
                        
                     
         
               (b)
            
            
               2018: intestatura 5 (Amministrazzjoni): EUR 570 000 000;
            
         
               (c)
            
            
               2019: intestatura 5 (Amministrazzjoni): EUR 253 882 156.
            
         Artikolu 3
   Din id-deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mill-1 ta' Jannar 2017.
   
      Magħmul fi Strasburgu, l-14 ta' Diċembru 2016.
      
         
            Għall-Parlament Ewropew
         
         
            Il-President
         
         M. SCHULZ
      
      
         
            Għall-Kunsill
         
         
            Il-President
         
         I. KORČOK
      
   
   
      (1)  ĠU C 373, 20.12.2013, p. 1.
   
      (2)  Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).
   
      (3)  Komunikazzjoni tal-Kummissjoni lill-Kunsill u lill-Parlament Ewropew tat-30 ta' Ġunju 2016 dwar l-aġġustament tekniku tal-qafas finanzjarju għas-sena 2017 f'konformità mal-varjazzjonijiet tal-ING (COM(2016) 311).